Нетолерантност са различните изрази на нетърпимост към хора, които са различни - по националност, религия, сексуалност, език, мнение, външен вид и други, липсата на способност или желание нещо чуждо да се приеме и разбере.

Жертви на нетолерантност са били и са например чернокожите (расизъм, апартейд); евреите (антисемитизъм); мюсюлманите в немюсюлмански общества, ранните християни или в по-късна епоха представителите на други религии в християнските общества (религиозна нетърпимост); хомосексуалните и бисексуалните (хомофобия); хората с когнитивни или телесни увреждания в някои области на социалния живот. Причините за нетолерантност са най-различни, като най-разпространените са свързани с рестриктивната култура на определени общества, недостигът на информация или личните невежество и комплекси за малоценност. Чрез медиите нетолерантността често се превръща и в инструмент за манипулиране на обществото за постигането на политически или икономическ цели. В най-крайните си форми нетолерантността може да доведе до насилие, което да ескалира до убийство, сексуален тормоз или геноцид. Най-злополучният пример в западната култура в тази насока е Холокостът (ХХ век е особено богат на подобни сценарии: концлагерите и етническите политики на СССР, Китай, Северна Корея, войните в бившите югославски републики през 90-те години и др).Повече от половината етнически българи не желаят да имат цветнокожи съседи, а когато става въпрос за роми, процентът е 55, показва изследване на „Отворено общество“.Засега етническата и расовата нетолерантност в България нямат агресивни прояви, Няма обаче и тенденция за преодоляване на нетърпимостта към хората от различен етнос и вяра. Нетолерантността се корени в традиционни и много стари стереотипи в обществото,. Допълнително в България не се правят и опити за преодоляването им.Стереотипният подход може да задълбочи проблема, смятат в „Отворено общество“.Пример – ако в едно училище броят на децата от ромски произход надхвърли една трета, родителите българи местят децата си. Така училището си става ромско и интеграцията е прекратена.И през 2009 „продължиха да се появяват сведения за нетолерантност от страна на местните власти спрямо някои религиозни общности в страната”. Това пише в доклада на Държавния департамент на САЩ за религиозните свободи за България за минала година. „Дискриминацията, тормозът и обществената нетърпимост като цяло - особено от страна на медиите - спрямо някои религиозни групи остават спорадичен проблем” – твърдят авторите на документа. 
1.  В България най-често дискриминацията се осъществява на етнически принцип и засегнатите групи са етносите на ромите, турците, македонците и помаците. Има прояви на нетолерантно отношение към мигрантите и различни религиозни общности. През изминалите години са взети политически мерки за разрешаването на проблемите главно за турското население, мигрантите и донякъде за религиозните общности. Останалите малцинствени групи продължават да бъдат дискриминирани по различни начини въпреки полаганите усилия от страна на властите.

2. По отношение на гражданското законодателство и създаването на специализирани органи за борба с расизма и нетолерантността също за предприети относително работещи действия, за разлика от сферата на наказателното право, международните договори и някои промени в Конституцията, при които българската държава отказва да направи решителни промени.

3. В редица сфери на социалния живот, като образование, заетост и медии, също са регистрирани (макар и малко на брой и скрити)  прояви на расизъм, нетолерантност и дискриминация. Неизменно най-засегнати в тези области са етносите на ромите и турците. На българските власти многократно са препоръчвани вземането на различни политически мерки, чрез които да разрешат констатираните проблеми, за съжаление с една част от тях различните български правителства отказват да се съобразят, което закономерно води до бавен напредък в тази област.

4. Най-голямо предизвикателство си остава интеграцията на ромите и включването на различните политически и икономически имигранти в българското общество, а за да се случи това е необходима ефективна работа не само от страна на властите, но и с помощта на всеки български гражданин.

